**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/309-35/2020.

**138/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**A 2021. évi közfoglalkoztatási javaslatról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**A 2021. évi közmunka programokhoz a határozat mellékletét képező javaslatot teszem.**

Javaslatomról tájékoztatom a Tiva-Szolg Kft. ügyvezetőjét.

**INDOKOLÁS**

Tiszavasvári Város Önkormányzata Képviselő-testülete **„A közfoglalkoztatási feladatok jövőbeni ellátásáról” szóló 70/2017. (III.30) Kt. számú határozatával döntött arról, hogy a közfoglalkoztatással összefüggő valamennyi feladat ellátásával** **2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** **bízza meg.**

**A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés IV.1. pontja értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez.**

Ezen szerződés alapján a közfoglalkoztatással összefüggő mindennemű feladat a Tiva-Szolg Kft. kötelezettsége, valamint a programok kedvezményezettje, foglalkoztatója szintén a Kft.

Fentieknek megfelelőn a 2021. évi közmunka programokhoz a képviselő-testületi tagok és az intézményvezetők javaslata is bekérésre került.

**A beérkezett javaslatok az alábbiak:**

**I. Önkormányzati képviselők részéről** nem érkezett javaslat személyenként.

**II. Önkormányzati intézmények részéről az alábbi javaslatok érkeztek:**

**A Városi Kincstár részéről az alábbi javaslat érkezett:**

* „*a Sportcsarnok épülete körül évről-évre gondot jelent a parkolás, mert kevés a* ***szilárd burkolatú parkoló****. A Szakközépiskola és a Sportcsarnok közötti 1000 m2 felületre a közmunka programban gyártott járólapokból javasolnám bővíteni a parkolóhelyek mennyiségét.*
* *a Sportpálya* ***öltöző épület körüli járda*** *hiányos és töredezett. Korábban egy szakaszt már a közmunka programban gyártott járdalapokból megcsináltak, de ezt indokolt lenne folytatni.*
* *a napi feladatok elvégzéséhez a szerződések lejáratát követően (2021. február 28.) is igényt tartunk a telephelyeinken dolgozó közmunkásokra.*
* *a téli időszakban havazás esetén igény szerint kérnénk a hóeltakarításban és a csúszásmentesítésben emberi erő biztosítását a megfelelő kéziszerszámokkal ellátva.*
* *a tavaszi-nyári-őszi időszakban a sportlétesítmények területén a fűnyírás elvégzéséhez szeretnénk majd emberi munkaerőt igényelni, kézi szerszámokkal.*
* *ősszel a lombhullás idejére pedig a lehullott levelek összeszedését és elszállítását kérjük ütemezni.”*

A Városi Kincstár, a Tiszavasvári Bölcsőde és a Kornisné Központ megküldte részemre, hogy a 2021. évben is közmunkás munkaerőt igényel **intézményei kisegítő feladatai ellátására.** (főként takarítás, karbantartás, alapfeladatai segítése feladatok ellátásához).

**III. Az önkormányzathoz beérkezett lakossági jelzések** az év során folyamatosan továbbítva voltak a Tiva-Szolg Kft részére, így azok többsége megvalósításra is került.

**IV. A határozat melléklete tartalmazza továbbá a Járási Startmunkával kapcsolatos 2021. évre vonatkozó plusz fejlesztési javaslataimat is.**

Magyarország Kormánya a veszélyhelyzet kihirdetéséről szóló **478/2020. (XI. 3. ) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. november 4. napjától.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. november 26.

**Szőke Zoltán**

**polgármester**

138/2020. polgármesteri határozat 1. sz. melléklete

**Javaslat a 2021. évi közmunka programokhoz**

Javaslom az előző évekhez hasonlóan a **Járási Start mintaprogram tervezését, az eddigi programelemekkel, melyek a következők:**

1. Illegális hulladéklerakó helyek felszámolása

2. Mezőgazdasági földutak karbantartása

3. Belvízelvezetés

4. Belterületi közutak karbantartása

5. Helyi sajátosságokra épülő közfoglalkoztatás

6. Mezőgazdaság

***Ezen programelemek korábbi években megkezdett folytatását valamint a2020. évhez képest plusz elemekként az alábbi javaslatok kidolgozását kezdeményezem költségvetési és szakmai szempontok figyelembe vételével:***

A közmunka programokban két irányban gondolkodunk, a meglévő közmunka programok fejlesztésében és a közeljövőben új „vállalkozás” beindításában.

1. **A meglévő tojótyúk állomány számát szeretnénk növelni**, mivel az eddigi tapasztalatok alapján van rá igény és van felvevő piac is. Eddig a Szociális otthon területén volt erre kialakítva egy telephely. Több indok miatt is **tervezzük a Sopron úti telephelyünkre történő tojótyúk nevelés áttelepítését**. Ennek keretében kb. 300 m2-en 1500-1800 tyúk tartása szerepel terveink között.
2. A jelenlegi **fóliasátorban történő zöldségtermesztés bővítését is tervezzük** 2 új fóliasátor beszerzésével, melyhez a fűtési rendszer kiépítése is indokolt. A korai zöldségek termesztésére nagy igény van, és azokat a közétkeztetésben jól fel tudjuk használni.
3. A korábbi évek közmunka programjaiban több városi **járda, út, árok karbantartása, felújítása** történt. Tervezzük ezek még hatékonyabb munkálatait saját kapacitásokkal megvalósítani a városüzemeltetési Kft.-n keresztül.

1. További közmunka program fejlesztési elképzelés **a hulladékgyűjtési és szállítási tevékenység saját kézben történő, a városüzemeltetési cég által szervezett módon való megvalósítása közmunkások bevonásáva**l. Ezen feladat a közterületekről összegyűjtött hulladékok, valamint illegális hulladékok gyűjtését, szállítását fedné le a jövőben, mely nem azonos a lakossági hulladékszállítással.

Ezen jövőbeni elképzelés előkészítési munkálatai egy telephely kialakítása előkészítését foglalnák magukban az alábbiakban: tereprendezés, terület körbekerítése, közműfejlesztés. A helyszín tekintetében előzetes egyeztetések vannak folyamatban.

1. Továbbra is javaslom, és cél egy **gyepmesteri telep több lépcsőben történő kialakítása**.

A kóbor állatok befogása kötelező önkormányzati feladat. Tehát a gazdátlan ebeket kötelező elszállíttatnunk. A településen célszerű lenne kialakítani egy gyepmesteri telepet, tekintettel a kóbor kutyák számára, és arra is, hogy a környező telepek leterheltség miatt nem fogadják árajánlat kéréseinket. Egyedi megbízással biztosított jelenleg a kóbor eb befogás, ez azonban hosszú távon nem megoldás a problémánkra.

Számos megbeszélést tartottunk ivartalanítási program kialakításával kapcsolatban is. Azonban – állatorvosi véleményt kikérve - ez sem járható út, mivel egy esetleges ivartalanítás után a kutya továbbra is támadóképes, és veszélyes lehet.

Mindezek miatt az egyik leghatékonyabb megoldás hosszú távon egy Tiszavasváriban létesítendő gyepmesteri telep üzemeltetése lenne akár települési szinten, akár a járáshoz tartozó települések bevonásával. Tervezzük az alapítványokkal való együttműködést, az örökbefogadások szervezése érdekében is.

1. Városunkban a „Zöld város” projekt keretein belül fejlesztés van folyamatban, mely fejlesztés a városközpont területét érinti. A beruházás magában foglalja a jelenlegi közmunka program Vágóhíd utca telephelyének a felszámolását, épületének rendeltetési mód váltását is.

Mindezek miatt **szükséges egy új telephely biztosítása** a közfoglalkoztatási feladatellátást közszolgáltatási szerződés alapján végző 100 %-ban önkormányzati tulajdonú cégünk a Tiva-Szolg Kft részére, mely raktárként is funkcionálna. Ennek a kidolgozásában való együttműködést és szem előtt tartását javaslom. Az új telephely biztosítására a cég másik jelenleg növénytermesztési részlegét jelentő Sopron úti telephely fejlesztése a legcélszerűbb. Ezen a területen fóliasátor, és egy hűtőház is üzemel. Ezen kívül savanyító üzem rendeltetéssel a korábbi években megkezdődött egy épület kivitelezése is, mely 2018-tól áll.

2019. évben a *„Külterületi útfelújítás és gépbeszerzés Tiszavasváriban”* című pályázat keretén belül valósult meg a Tiszavasvári, Sopron u. **(041 hrsz-ú külterületi bekötőút) útalap** felújítása is**, mindezen indokok mentén is, a megjelölt helyszín megfelelő lenne a közmunkaprogram új telephelyének megvalósítására.**

**Ezen elképzelések tekintetében már egyedi fejlesztési igénnyel éltem a Kormány felé is, de javaslom ezek kiemelt figyelembe vételét a jövő évi közmunka programok tervezése során is.**

Ezen kívül hosszabb időtartamú közfoglalkoztatás keretében javaslom **az intézményi kisegítő feladatok ellátását,** az önkormányzati intézmények számára közmunkás munkaerő biztosításával az intézményvezetőkkel egyeztetett létszámban és munkakörökben az intézményi feladatellátás zavartalan biztosítása érdekében.

***A beérkezett javaslatok alapján az önkormányzat az alábbi javaslatokat teszi még a 2021. évi közmunka programokba:***

**A Városi Kincstár javasolja:**

* „*a Sportcsarnok épülete körül évről-évre gondot jelent a parkolás, mert kevés a* ***szilárd burkolatú parkoló****. A Szakközépiskola és a Sportcsarnok közötti 1000 m2 felületre a közmunka programban gyártott járólapokból javasolnám bővíteni a parkolóhelyek mennyiségét.*
* *a Sportpálya* ***öltöző épület körüli járda*** *hiányos és töredezett. Korábban egy szakaszt már a közmunka programban gyártott járdalapokból megcsináltak, de ezt indokolt lenne folytatni.*
* *a napi feladatok elvégzéséhez a szerződések lejáratát követően (2021. február 28.) is igényt tartunk a telephelyeinken dolgozó közmunkásokra.*
* *a téli időszakban havazás esetén igény szerint kérnénk a hóeltakarításban és a csúszásmentesítésben emberi erő biztosítását a megfelelő kéziszerszámokkal ellátva.*
* *a tavaszi-nyári-őszi időszakban a sportlétesítmények területén a fűnyírás elvégzéséhez szeretnénk majd emberi munkaerőt igényelni, kézi szerszámokkal.*
* *ősszel a lombhullás idejére pedig a lehullott levelek összeszedését és elszállítását kérjük ütemezni.”*

A Városi Kincstár, a Tiszavasvári Bölcsőde és a Kornisné Központ megküldte részemre, hogy a 2020. évben is közmunkás munkaerőt igényel **intézményei kisegítő feladatai ellátására.** (főként takarítás, karbantartás, alapfeladatai segítése feladatok ellátásához).